Tervetuloa Sanaa naisilta -ohjelmaan!
Olen Taina Rautio. Otsikkonani on tänään -
Maailma on täynnä sanoja. Maailmahan on täynnä sanoja, -
mutta meidän tulisi olla kiinnostuneita Jumalan Sanasta, -
ei niinkään noista maailman sanoista.
Jumalan Sana ei tyhjänä palaja. Näin Raamattu meille ilmaisee.
Uskoon tullessamme synnyimme uudesti ja meistä tuli Jumalan lapsia.
Saimme Pyhän Hengen sinetin sydämiimme.
Meille on luvattu myöskin uudet kielet.
Apostolien teot 19:6: -
Maailma syytää maailman sanaa joka hetki.
Meidän kannattaa opetella Jumalan Sanaa, -
ei niinkään näitä maailman sloganeita.
Jumalan Sanan julistus elämämme ylle -
tekee meistä vahvoja palvelijoita.
Muistathan, miten Jeesus vastusti vihollista?
Matteuksen evankeliumissa 4:10 lukee näin: -
Silloin Jeesus sanoi hänelle [viholliselle]:
"Mene pois, saatana; sillä kirjoitettu on: -
'Herraa, sinun Jumalaasi, pitää sinun kumartaman -
ja häntä ainoata palveleman'."
Meidän täytyy ikään kuin kävellä molemmilla jaloilla -
eli toinen on Jumalan Sana ja toinen on Pyhä Henki.
Oletko muuten yrittänyt hypellä yhdellä jalalla?
Ei fyysisessäkään elämässä kovin pitkälle pääse yhdellä jalalla.
Näin se on myöskin tässä uskonelämässä.
Jos meillä on vain Pyhän Hengen täyteys, -
mutta emme lue Sanaa, se jää vajavaiseksi.
Jos haluaa asioida Jumalan valtakunnassa, -
niin siellä on hyvä osata "Jumalan valtakunnan kieli".
Voit kysyä: "Miksi sitä Raamattua sitten pitää oikein lukea?"
Annan sinulle esimerkin. Jos menet esim. Ruotsiin -
etkä osaa ruotsia, tarvitset tulkin tullaksesi ymmärretyksi. Eikö vaan?
Se on vähän sama asia näissä Jumalan asioissa.
Jos et itse lue Jumalan Sanaa, tarvitset ikään kuin tulkin -
eli kuuntelet toisten opetusta - ja se on ihan hyvä asia.
Mutta heti, kun itse alat lukea Sanaa -
ja luet sitä myös ääneen, -
huomaat sen muuttavan ja uutta luovan parantavan voiman.
Raamattu kehottaa rukoilemaan Jumalan Sanalla ja julistamaan sitä.
Matteuksen evankeliumi 4:4 sanoo näin: -
Mutta hän vastasi ja sanoi: "Kirjoitettu on: -
'Ei ihminen elä ainoastaan leivästä, vaan jokaisesta sanasta, -
joka Jumalan suusta lähtee'."
Onhan tutkittu, että kun kuuntelet Sanaa, jää mieleesi luetusta 10 %.
Kun kuuntelet ja seuraat itse tekstiä, niin 20 %.
Ja kun tutkit Raamattua, niin jopa 50 % tallentuu mieleesi.
Mutta tuo Raamatunkin lukeminen vaati vaivannäköä.
Vierasta kieltä opiskelleet tietävät, -
että opiskelu oli heikkoa, kun kävi vain tunneilla, kuunteli opetusta.
Ei itse osallistunut. Ei lukenut myöskään kotona.
Mutta heti, kun osallistui ja opetteli sanojen puhumista, -
luki kotona, lausui oppimaansa ääneen, niin opiskelu lähti käyntiin.
Aivan sama pätee tässä Jumalan Sanassa.
Lue Sanaa, tutki sitä, rukoile, -
että Jumalan Henki avaa sinulle kirjoituksia.
Harjoittele Jumalan Sanan puhumista kotona eli lue Sanaa myös ääneen.
Roomalaiskirje 10:17 sanoo näin: -
"Usko tulee siis kuulemisesta, -
mutta kuuleminen Kristuksen sanan kautta."
Siellä ei sanota, että usko tulee kuulemisesta, -
jos joku toinen lukee sitä.
Usko tulee kuulemisesta - aivan myös siitä, että itse luet ääneen.
Julistat ikään kuin Jumalan Sanaa elämäsi ylle.
Mutta oletko huomannut, että usko menee myös kuulemisesta, -
jos kuuntelet väärää sanomaa? Negatiivisia ihmisiä -
tai olet jatkuvasti enemmän maailman hengen kanssa tekemisissä.
Tässä kannattaa olla tarkkana ja rukoilla Jumalalta viisautta.
Uskoon tultuamme Jumalasta tuli meidän Isämme.
Isä haluaa opastaa lapsiaan ja antaa Raamatussa -
elämää suojelevat ohjeet. Hän kertoo, -
mikä Hänen tahtonsa ja suunnitelmansa on meille.
Mutta elämässä on vähän sama, -
kuin jos yrittää mikron ohjeilla käyttää esim. pesukonetta.
Ei taida oikein toimia, vai mitä?
Moni on lähtenyt liikkeelle elämässään väärillä ohjeilla.
Hän on lähtenyt vihollisen ohjeilla tai maailman ohjeilla.
Monta elämää on mennyt karille ja ollut vaarassa tuhoutua kokonaan.
Kuitenkin heti, kun otti Jeesuksen vastaan sydämeensä, -
rupesi Jumalan Hengen vaikutuksesta elämä muuttumaan.
Ota huomioon, että jos et lue Raamattua, -
et voi tietää Jumalan tahtoa.
Et tiedä niitä valtavia lupauksia, -
jotka Jumalalla on sinulle ja sinun elämällesi.
Efesolaiskirje 2:10 sanoo näin: -
"Sillä me olemme hänen tekonsa, -
luodut Kristuksessa Jeesuksessa hyviä töitä varten, -
jotka Jumala on edeltäpäin valmistanut, -
että me niissä vaeltaisimme."
Roomalaiskirje 10:8: -
Mutta mitä se sanoo? "Sana on sinua lähellä, -
sinun suussasi ja sinun sydämessäsi"; -
se on se uskon sana, jota me saarnaamme.
Ensiksi Raamattu kertoo, -
että maailma on synnin vallassa syntiinlankeemuksen kautta.
Toiseksi se antaa selvän pelastus- suunnitelman kansoille.
Apostolien teot 16:31: -
Niin he sanoivat: "Usko Herraan Jeesukseen, -
niin sinä pelastut niin myös sinun perhekuntasi".
Efesolaiskirje 2:8-9 sanoo näin: -
"Sillä armosta te olette pelastetut uskon kautta, -
ette itsenne kautta - se on Jumalan lahja -
[...], ettei kukaan kerskaisi."
Vielä Jumala ilmoittaa Sanassa hyvän tahtonsa -
ja antaa ne suojelevat ohjeet elämälle.
Jumala toivoisi, että oppisimme "Jumalan kieltä", Hänen Sanaansa.
Sanotaanhan Raamatussa, että se ei tyhjänä palaja.
Jesajan kirja 55:11 sanoo näin: -
"niin on myös minun sanani, joka minun suustani lähtee: -
ei se [...] tyhjänä palaja, vaan tekee sen, -
mikä [...] otollista on, ja saa menestymään sen..."
Jumalan Sanassa on uutta luova voima.
Mekin luomme tulevaisuutta ympärillemme sanoilla -
- joko hyvää tai huonoa.
Jumala näet loi meidät kuvakseen, kaltaisekseen.
Me voimme sanoa: "Kyllä onnistut. Olet oikein pätevä. -
Kaikki on jees. Tämä onnistuu."
tai tuhoavia sanoja: "Ei tule mitään. Ei kannata siihen ryhtyä."
Me tällä luomme sitä tulevaisuutta.
Kannattaa miettiä noita sanoja, mitä päästää suustaan.
1. Mooseksen kirja 1:3 sanoo näin: -
"Ja Jumala sanoi: 'Tulkoon valkeus'. Ja valkeus tuli." Aamen.
Olin vuosia sitten töissä päiväkodissa ja jo silloin uskossa.
Juttelin työkaverille: "On hienoa, että Jumala loi meidät ihmiset, -
että voimme puhua eri asioita. Koirat haukkuvat, kukko kiekuu -
ja lehmät ammuvat. Ei-uskova työkaveri vastasi: -
"Joo, mutta siinähän se virhemarginaali sitten kasvaakin."
Eikö ollut hieno oivallus häneltä?
Näin se on. Virhemarginaali kasvaa, koska itse voimme valita puheemme.
Sananlaskut 18:21 sanoo näin: -
"Kielellä on vallassansa kuolema ja elämä; -
jotka sitä rakastavat, saavat syödä sen hedelmää."
Rakas kuulijani, -
tullaan tässä yhdessä Jumalan eteen -
ja tehdään parannusta.
Tehdään parannusta yhdessä.
Rohkaisen sinua, -
että mietit, mikä on sinun suhteesi Jumalan Sanaan.
Onko Raamattu jäänyt pölyttymään yöpöydälle tai kirjahyllyyn?
Onko jäänyt Jumalan Sanan tutkiminen vähäiseksi?
Rukoillaan tässä, että Jumala voisi antaa sinulle -
janon uudestaan Sanan puoleen ja avata sitä.
Ja myös, jos kielen syntiä on tapahtunut -
eli olemme sanoneet sellaista asiaa, -
voimme Jeesuksen auktoriteetilla nyt rukouksessa yhdessä murtaa ne.
Kerro Jeesukselle sinun asiasi.
Se, mikä sinua pidättää.
Se, minkä koet semmoisena, että tämä täytyy tuoda Jeesukselle.
Tuodaan se tässä yhdessä.
Isä, tulemme Sinun kasvojesi eteen tällä kokoonpanolla, -
keitä siellä TV:n ääressä onkaan.
Herra, rukoilen, että jos Sana on jäänyt kaukaiseksi, -
niin se tulisi lähelle ja antaisit Sanan puoleen janon.
Ja jos kielen synti on myös -
koko ajan sinun ongelmasi, -
niin rukoilen, että Jumala kielesi vapauttaa. Aamen.
Tekstitys: Tuula-Riitta Virrankare